FM Logistic

Az FM Logistic a tőzsdén nem jegyzett francia logisztikai cég. Családi vállalkozásként alapították 1967-ben. A vállalat Európában 14 országban, Ázsiában és Latin-Amerikában (Brazíliában) működik; átlagosan 27 000 dolgozót foglalkoztat. A cég a „pooling” egyik úttörője, mellyel a logisztikai erőforrásokat (raktárakat, szállítójárműveket) egyszerre több ügyfél számára használja ki. Az FM Logistic a napicikkek, viszonteladók, gyógyszeripari, egészségvédelmi és kozmetikai, ipari és gépjármű ágazatokban működő nemzetközi és hazai ügyfelek portfólióját támogatja. Közép-Európában az FM Logistic cég FM Logistic Central Europe néven van jelen négy országban: Lengyelországban (1995-től), Csehországban (1996-tól), Szlovákiában (1999-től) valamint Magyarországon (2005-től). Az FM Logistic CE több mint 5 500 dolgozót foglalkoztat, 17 logisztikai platformmal, 30 darab, összesen 750 000 m2 területű átrakó raktárral rendelkezik.Több mint egymillió raklaphelyet kínál, több mint 2 500 járműből álló flottát kezel. A cég szolgáltatásokat nyújt a raktározás (46%), áruszállítás (41%), valamint co-packing (közös csomagolás) és co-manufacturing (közös gyártás) (13%) területén. A cég által a régióban kiszolgált kulcságazatok: napicikkek (41%), viszonteladók (28%), ipar (24%), egészségvédelem (5%), kozmetikai ipar (2%). Története Az FM Logistic két szállítmányozó családi vállalkozás összeolvadásával jött létre a XX. század 60-as éveiben. Az Ardèche régióból származó két testvér, Edmond és Claude Faure 1962-ben alapított fakitermeléssel és szállítással foglalkozó céget. Házasságkötés eredményeként a Faure család összekapcsolódott a Machet családdal, melynek fuvarozó cége volt a Vogézekben. Claude Faure, Edmond Faure és Jean-Marie Machet 1967-ben konszolidálták és áthelyezték a fuvarozási tevékenységüket a Moselle megyében található Saint-Quirin városába. Így született meg a Faure & Machet cég, mely 12 főből és 7 járműből állt. Nyolcvanas évek: a raktározási tevékenység elindítása Tíz évvel később a Faure & Machet már 90 dolgozót foglalkoztatott és 75 járművel rendelkezett. Döntő változások történtek 1982-ben, amikor a cég megnyerte az élelmiszergyártó MARS csoport kiszolgálására kiírt versenypályázatot. A Faure & Machet ekkor indította el raktározási tevékenységét. A vállalat 1987-ben 300 főt foglalkoztatott, és 38 000 m2 raktárterülettel rendelkezett Franciaországban. Nyolcvanas évek: nemzetközi terjeszkedés A 90-es években a Faure & Machet kihasználta Közép-és Kelet-Európa piacainak megnyitásában rejlő lehetőségeket. A cég elindította tevékenységét Oroszországban, Lengyelországban és Ukrajnában. A nemzetközi fejlődés megkönnyítése érdekében a cég 1998-ban felveszi az „FM Logistic” elnevezést. XXI. század: a vállalat irányításának átadása a következő generációnak A cég három alapítója 2002-ben adta át a cég vezetését a vezetők következő generációjának, köztük Jean-Christophe Machetnek, a cég jelenlegi elnökének. Az FM Logistic 2004-ben indította el működését Kínában. Egy másik cég megszerzésének eredményeként a csoport 2013-ban megjelent Brazíliában. Ugyanekkor a cég egy komoly játékos szerepét veszi át Oroszországban, a friss áruk piacán. Az FM Logistic 2016-ban megerősítette jelenlétét Ázsiában, amikor Indiában felvásárolta a Spear Logistics céget. Ebben az időszakban a cég folytatja nemzetközi fejlődését, amiről tanúskodik a több logisztikai platform elindítása és fejlesztése Oroszországban, Lengyelországban, Csehországban, Romániában, Spanyolországban és Olaszországban. Az FM Logistic 2020-ban tervezett nyitni több raktárat Indiában, valamint egy raktár- és disztribúciós központot Vietnamban. Franciaországban az FM Logistic kb. éves szinten két új platform tempóban fejlődik, jó példa erre a 2018-ban Escrennes-ben felavatott platform. Az FM Logistic Csoport 2019/2020. évi főbb adatai 1,43 mrd € (üzleti év vége: 2020. március 31.) A forgalom 62%-a Franciaországon kívül keletkezik A forgalom eloszlása az ügyfelek ágazatai szerint a 2018/19 évben: FMCG (31%), viszonteladás (28%), ipar (20%), kozmetikai cikkek (18%), egészségvédelmi szektor (3%) Foglalkoztatás: 27 500 (teljes munkaidőre átszámított foglalkoztatási átlag a 2019/20 forgalmi évben) Az FM Logistic igazgatótanácsa 2020. március 31-én Jean-Christophe Machet – elnök Yannick Buisson – vezérigazgató – Franciaország és Nyugat-Európa Cécile Cloarec – Emberi Erőforrás, kommunikációs és fenntartható fejlődés igazgató Stéphane Descarpentries – igazgató – Ázsia és stratégiai projektek Xavier Prévost – üzleti megoldások és informatikai rendszerek igazgatója Christophe Menivard – igazgató – Kelet-Európa Béatrice Ogée – kereskedelmi- és marketingigazgató Néhány egykori és jelenlegi ügyfél FMCG: Mars, Mondelez, Nestlé, Unilever, Colgate-Palmolive, Reckitt-Benckiser, GSK, Henkel Viszonteladók: Carrefour, Auchan, Décathlon, Ikea, e-commerce márkák Ipar: Bosch, Philips, Legrand, Brother, Samsung, Nissan, Osram Illatszerboltok és kozmetikai cikkek: L’Occitane, L’Oréal, Shiseido, Dior, Clarins, Natura Egészségvédelem: Bristol-Myers Squibb, Sanofi-Aventis, Roche Jegyzeteket További információk Hivatalos oldal